**Obavijest o nadležnosti za ovjeru preslika svjedodžbi učenika , dopis Ministarstva znanosti, obrazovanja i sporta od 16.6.2016.**

Ministarstvo znanosti, obrazovanja i sporta zaprima učestale upite fizičkih osoba i srednjoškolskih ustanova vezano uz mogućnost ovjere **preslika** svjedodžbi učenika od strane školskih ustanova.

Ovim putem skrećemo pažnju da postupak **ovjere preslika svjedodžbi** svih razreda srednje škole pripada djelokrugu rada javnih bilježnika sukladno članku 74. Zakona o javnom bilježništvu (Narodne novine, broj 78/1993, 29/1994, 162/1998, 16/2007 i 75/2009) i **nije u nadležnosti školskih ustanova**.

Nadalje, Zakonom o upravnim pristojbama (Narodne novine, broj 8/1996, 77/1996, 95/1997, 131/1997, 68/1998, 66/1999, 145/1999, 30/2000, 116/2000, 163/2003, 17/2004, 110/2004, 141/2004, 150/2005, 153/2005, 129/2006, 117/2007, 25/2008, 60/2008, 20/2010, 69/2010, 126/2011, 112/2012, 19/2013, 80/2013, 40/2014, 69/2014, 87/2014 i 94/2014) u dijelu koji se odnosi na Tarife upravnih pristojbi, 11. Pristojbe iz oblasti prosvjete i kulture, Tarifa br. 65 , stavak 7. propisano je da se za uvjerenje iz područja prosvjete, kulture i športa, prijepis uvjerenja ili  rješenja te duplikat isprave iz toga područja plaća pristojba u iznosu od  100,00 kn.

S poštovanjem,

***Ministarstvo znanost, obrazovanja i sporta***

***Uprava za odgoj i obrazovanje***